Bí ad mhosgaladh, a mheic Aonghais
Bí ad mhosgaladh, a mheic Aonghais,
ionnsuigh Fódla na bhfonn sídh:
dod dearc úaine ní tráth tathaimh,
a shnáth úaime Achaidh Úr.
Cian le hÉirinn an fheóir mhilis,
a mheic Aonghuis adhnas goil,
fad do chadail a gCeann Tíre
eang abaigh fán míne moir.
Gabh do bhrosdadh, ná bí ad chodladh,
cabhair Óle, a earla nocht,
tabhair thíarain do Thoigh Fhéilim
iarraidh soir ag Éirinn ort.
Ná déna thoir tathamh súaimhneach,
ar sén tturais tríall a le:
d'úaim na ríghi gabh do ghormlainn,
sgar re hÓle ttonnmhoill dte.
Mosgail th'aigneadh, eirg ad lúireach,
ná léig codladh, a chruth fial,
do ríoghraidh choirmthinn chláir Óle;
cáir oirchill na ríghi ríamh.
Beir ar chraoisigh na gcáor neimhe,
nocht do bhrataigh 'na biasd sróill:
menic sein a bfeidhm dá féghain — 
beir ar fheilm an énaigh óir.
Toir ar deaghuair, a dhreach áilghin,
eirg san Iobhraigh nár airg chill:
cuir ar an dtuinn an mbáirc mbréidghil
do dhruim an tráicht éignigh fhinn.
Cuir an siothbháirc ar sén úaire,
a ua Colla chorcras thír,
ó chalaidh, a hucht an Athar,
tabhair ucht ar Achadh Úr.
Bí ar do choimhéad ar chath nDanar;
do dháil chuice, a chíabh na ndrong,
do-chualaidh críoch fhionnchorr Éirionn:
bíoth ad thiomchall léibhionn long.
Aithnidh d'Éirinn, giodh iúl fada — 
Fionn mac Cumhaill do chan súd — 
do bheith tar sál ar thí teachta;
Clár Dá Thí ar an eachtra úd.
Ar do leithéid, lór dod mhaoidheamh,
mac Cumhaill na gcraoisioch ndonn,
feacht n-aon do labhair a Laighnibh,
craobh tharaidh do thairrngir tonn.
Laithi a nAlmhain na n-eas ttirmgheal
do thairrngir Fionn, fíor an sdair,
go ngébdais Danair Clár Criomhthain;
glár falaigh ní hionchuir air.
'Beid Gaoidhil a nglasaibh Danar,'
adubhairt Fionn, folt na gcorn;
'líonfuid Saxain ar fheadh nÉireann,
gasruidh mear na ngéibhionn ngorm.'
'An bhfuil choidhche', do chan Oisín,
'ar fhóir nDanar, día do ghúais,
fortacht a ndán d'inis Eachaidh,
clár milis go gceathaibh cnúais?'
Do ráidh Fionn ag freagra dh'Oisín,
'D'furtacht Gaoidheal na ngleó mear
tiocfa cabhlach tar sál sreabhruadh
go Clár n-abhlach mbeannbhúan mBreagh.
'Fóirfidh Fódla', ar Fionnmhac Cumhaill,
'ar chathuibh cniocht chleachtus gúais,
maicne bhus orra re héachtuibh,
aicme Cholla éachtaigh Uais.'
'Cia dá gcreidfid', do chan Oisín,
'an ealta churadh cholg sídh,
anoirin a ttráigh mar thríallfuid
do shoighin Chláir íathbhuig Úr?'
Gég díobh féin', ar Fionnmhac Cumhaill,
'creidfid dó, ní damhna bróin:
as fáoi chláonfas Fine Féilim,
bile sháorfas Éirinn óigh.'
Ar Fionn, 'D'furtacht Innsi Banbha
bíaidh íar n-uair, nochan iúl claon,
rí dhíbh féine ar chloinn na gColla,
croinn réidhe nach orra áor.
Fionn mac Cumhaill nár char máoine,
a mheic Aonghuis fhuilngios frais,
do chlú níor úaisligh gan adhbhar;
tú an úairsin do labhradh lais.
Cuir a gcrích ar chan an fáidhsin,
fóil ar Bhanbha na mbrogh bfionn,
ná dearg a ghruaidh um Ghort Éibhir
ort do lúaidh an féinnidh Fionn.
A Shémais, a shúil le flaithios,
fóir a hAlbain na n-eas mbinn
ar Bhóinn ttrédghlain na dtrágh sídhe;
ná brégnaigh glár fíre Finn.
Ná brégnaidh briathra na ndeighfhear,
ar do dhearc bhós ná bíoth sgís;
nél ríogh ós do chionn do-cíthear;
do-chíodh Fionn as Fítheal fís.
Ná brégnaigh Flaithrí fúair creideamh,
ná Cathbhaidh dár chreidsiod rígh:
ná héiligh Flann Fíona an file,
a chrann díona Thighi an Trír.
A Shémais, a sheabhaic Bóinne
ná brégnaigh choidhche, cúis tnúidh,
díoghrais glóir Chormaic ná Chiothruaidh
fá Bhóinn n-orrdhraic n-iothbhuain n-úir.
Deacair thrá, gé tám dod bhrosdadh,
dod bhais leabhair lingios chrích,
a mhúr clíachdha Chláir Logha,
briathra cáigh do chora a gcrích.
Deacair duit trá tabhairt th'aire
d'Éirinn uile, a earla nocht:
ó's dá rádh lé frosMhagh bFiachaidh
cosnamh dhá chlár d'fiachaibh ort.
Deacair duitsi a ndídion uile,
imle Banna ar bhaidhreadh cáigh,
is ceann Tíre Is dlúthghort Doire,
Úle Is úrphort Mhoighi Máil.
Críoch Bhanbha na mbuinne líggeal,
is leath Alban, ní hiúl clé,
do chairt ag labhra ar áon ortha,
a chráobh abhla Tholcha Té.
Deacair duitsi dol dá maithiomh,
's as mór ndochar dod dhreich mhín
an dá íath d'ionnramh ré roile
a sgiath biodhbhadh Thoighe an Trír.
A Shémuis, a shearc na n-áoigheadh,
a eó Duibhlinni, a dhearc mhall,
a mhír cruadha dár fháomh Úle,
a cháor bhúadha an tíre thall.
A chéim romhat, a rinn ghábhaidh,
a ghrádh einigh, a fhúath séad,
a dhortadh cru, a omhain áoigheadh,
a chnú thoraidh Ghaoidheal nGrég.
A bhláth cumhra Chloinne Domhnaill,
a dhamh dealbhach Innsi Fáil,
a láogh na hoighi ó íadh Muile,
a ghrian sgoile Mhuighe Máil.
AShémuis mheardha mheic Aonghuis
fhóirfios Banbha, bean Dá Thí,
Ar Bhóinn ghrianaigh na bfeadh bfionnghlan
ag iarraidh cean bhiodhbhadh bí. Bí.